ZAGREBAČA FILHARMONIJA

TRG STJEPANA RADIĆA 4

10000 ZAGREB

OIB: 38657725741

Zagreb, 15. travnja 2024.

**OBRAZLOŽENJE IZVRŠENJA POSEBNOG DIJELA PRORAČUNA 2023.**

**1. CILJEVI**

Više od 150 godina duga je tradicija djelovanja orkestra Zagrebačke filharmonije, prepoznata i vrijedna baština Grada Zagreba. Zagrebačka filharmonija promiče glazbu kod svih generacija, no s naglaskom na onu najranjiviju dobnu skupinu – djecu i mlade. Svrha djelovanja je istaknuti najbolji i najveći hrvatski orkestar kao vodeću glazbenu instituciju u Republici Hrvatskoj, te u inozemstvu. Kontinuirano se podiže razina umjetničke izvrsnosti orkestra s ciljem približavanja građanima.

**2. NAČIN OSTVARENJA CILJA**

Kao i proteklih godina, Zagrebačka filharmonija pri realizaciji svojih programa veliku pozornost daje poznatim dirigentima čiji doprinos uvelike ostavlja traga u umjetničkom aspektu rada, te podiže kvalitetu izvođenja. Uz šefa dirigenta Dawida Runtza, te uz mnogobrojne domaće i strane dirigente, Zagrebačka filharmonija nastavlja tradiciju poticanjem mladih glazbenika kojima karijera tek počinje.

Cilj smo ostvarili angažmanom cijenjenih dirigenata i solista na koncertima Zagrebačke filharmonije, kvalitetnim umjetničkim programima, približavanjem klasične glazbe mladima i djeci putem MiniMini Ciklusa, promocijom kvalitetne glazbe, poticanjem hrvatskog glazbenog stvaralaštva kroz izvedbe djela hrvatskih autora i diskografska izdanja, te brigom o mladim glazbenim talentima kroz suradnju s Muzičkom akademijom u Zagrebu. Zagrebačka filharmonija je već tradicionalno izvela Filharmonijski bal na dan 30.12., koji publika prepoznaje unatrag mnogo godina kao najljepši događaj kojim ispraća proteklu godinu, te se raduje uz glazbenike Zagrebačke filharmonije i šefa dirigenta novoj nadolazećoj godini. Svaki Filharmonijski bal uz već tradicionalan program polki i valcera bečke obitelji Strauss, svake godine donosi novo osvježenje u programu, vizualnom doživljaju koncerta te iznenađenjima na pozornici i oko pozornice za našu publiku.

**3. POKAZATELJI REZULTATA NA KOJIMA SE ZASNIVAJU IZRAČUNI I OCJENE POTREBNIH SREDSTAVA**

Izvršenje programa sukladno planiranoj sezoni, broj posjetitelja u dvorani, broj prodanih ulaznica, promocija kao i stvaranje brenda Zagrebačke filharmonije, način promocije hrvatske kulture i njezine izvrsnosti unutar granica, ali i van Republike Hrvatske.

**4. POKAZATELJI USPJEŠNOSTI:**

U ovom izvještajnom razdoblju uz šefa dirigenta Dawida Runtza, gostovali su brojni solisti i dirigenti poput Kazushija Ona, Leoša Svarovskog, Monike Leskovar, itd. Također, u ovom izvještajnom razdoblju Zagrebačka filharmonija je organizirala Festival Dora Pejačević. Festival je izazvao veliki interes javnosti, te smatramo velikim uspjehom što smo uspjeli okupiti oko lika naše prve međunarodno poznate i priznate skladateljice toliki broj uglednih glazbenika. Uključile su se sve razine umjetnika, što je rezultiralo iznimnim povećanjem opće razine znanja i osviještenosti ne samo o Dori Pejačević, već i vremenu i prilikama u kojima je živjela i djelovala.

**5. ISHODIŠTE I POKAZATELJI NA KOJIMA SE ZASNIVAJU IZRAČUNI I OCJENE POTREBNIH SREDSTVA ZA PROVOĐENJE PROGRAMA**

Financijskim planom predviđeni su prihodi i rashodi poslovanja za 2023. godinu. Zagrebačka filharmonija je razvijala svoju djelatnost te je pri tome, kao i do sada, imala potporu na lokalnoj razini sukladno financiranju prethodnih godina.

**6. RAZLOG ODSTUPANJA OD PROŠLOGODIŠNJIH PROJEKCIJA**

Veća posjećenost koncerata zbog završetka pandemije COVID-19, zanimljivi programi, te povećanje programskih i redovnih sredstava od strane osnivača ,Grada Zagreba. Povećanje sredstava najvećim dijelom je uvjetovano donošenjem novog Kolektivnog ugovora za zaposlene u ustanovama kulture Grada Zagreba, povećanjem osnovice plaća, te inflacijom.

**7. IZVJEŠTAJ O POSTIGNUTIM CILJEVIMA I REZULTATIMA PROGRAMA TEMELJENIM NA POKAZATELJIMA USPJEŠNOSTI IZ NADLEŽNOSTI PRORAČUNSKOG KORISNIKA**

Financijski plan Zagrebačke filharmonije osigurao je financiranje redovne i programske djelatnosti iz sredstava nadležnog proračuna, odnosno Grada Zagreba. Također su osigurani vlastiti prihodi od pruženih usluga, prihodi za posebne namjene, tekuće donacije, te gostovanje u Vukovaru temeljem pomoći iz drugih proračuna, odnosno financiranjem od strane Ministarstva kulture i medija.

Zagrebačka filharmonija

Filip Fak

Ravnatelj